**โครงการเฝ้าระวังป้องกันและควบคุมโรคติดเชื้อไวรัสโคโรนา 2019**

ด้วยโรงเรียนวัดจอมไตร มีความประสงค์จะจัดทำโครงการเฝ้าระวังป้องกันและควบคุมโรคติดเชื้อไวรัสโคโรนา 2019 ประจำปีการศึกษา 2564 โดยขอรับการสนับสนุนงบประมาณจากกองทุนหลักประกันสุขภาพ อบต.นาโยงเหนือ จำนวน 24,000 บาท (สองหมื่นสี่พันบาทถ้วน) โดยมีรายละเอียดโครงการ ดังนี้

**1. หลักการและเหตุผล**

โดยสถานการณ์แพร่ระบาดของโรคติดเชื้อไวรัสโคโรนา 2019 ได้ปรากฏการระบาดในหลายพื้นที่ และการตรวจพบผู้ป่วยยืนยันติดเชื้อรายใหม่โดยเฉพาะกรณีที่เป็นการติดเชื้อภายในประเทศมีจำนวนเพิ่มขึ้นในแต่ละวัน จากข้อมูลกรมควบคุมโรค กระทรวงสาธารณสุข ณ วันที่ 18 มกราคม 2564 สถานการณ์การแพร่ระบายในประเทศไทยพบผู้ป่วยยืนยันสะสม 12,423 ราย พบผู้ป่วยติดเชื้อรายใหม่ 369 ราย และเสียชีวิต 70 ราย

เพื่อเป็นการป้องกันการระบาดของโรคติดเชื้อไวรัสโคโรนา 2019 ตามมาตรการที่สำคัญคือมีการป้องกันตนเองไม่ให้สัมผัสกับโรค โดยการหลีกเลี่ยงการอยู่ในสถานที่แออัด และไม่อยู่ใกล้ชิดกับผู้ป่วยไอหรือจาม รวมถึงการสวมหน้ากากอนามัย และการล้างมือบ่อยๆ ตลอดจนเพื่อป้องกันไม่ให้เกิดการแพร่ระบาดของโรคในวงกว้าง ดังนั้น ทางโรงเรียนวัดจอมไตร ตระหนักและเห็นความสำคัญของการแก้ปัญหาเกี่ยวกับโรคระบาดนี้ จึงได้จัดทำโครงการเฝ้าระวังป้องกันและควบคุมโรคติดเชื้อไวรัสโคโรนา 2019 (COVID 19) ขึ้น โดยมีการดำเนินการให้ความรู้ คำแนะนำ การดูแลเฝ้าระวังป้องกันตนเองให้กับ นักเรียน ครู ผู้ปกครอง ในเขตพื้นที่ความรับผิดชอบขององค์การบริการส่วนตำบลนาโยงเหนือ

**2. วัตถุประสงค์/ตัวชี้วัด**

1. เพื่อให้ นักเรียน ครู ผู้ปกครอง มีความรู้ ความเข้าใจ ในการป้องกันโรคติดเชื้อไวรัสโคโรนา 2019 และสามารถให้คำแนะนำแก่ประชาชนในชุมชนได้อย่างถูกต้องและมีประสิทธิภาพ

**3. เป้าหมาย**

นักเรียนโรงเรียนวัดจอมไตร จำนวน 138 คน

**4.วิธีดำเนินการ**

4.1 เสนอโครงการเพื่อขออนุมัติ

4.2 ประชุมชี้แจงเจ้าหน้าที่และผู้ที่เกี่ยวข้องเพื่อวางแผนการดำเนินงานร่วมกันซึ่งได้กำหนดกิจกรรมดังนี้

⚫ **กิจกรรมย่อยที่ 1** คัดกรองสุขภาพประจำวัน

-การคัดกรองสุขภาพเด็ก ก่อน - หลัง มาโรงเรียน

⚫ **กิจกรรมย่อยที่ 2**  รู้จัก Covid - 19

- สร้างความตระหนักเกี่ยวกับการป้องกันโรคติดเชื้อไวรัสโคโรนา 2019

- บรรยายให้ความรู้ในการป้องกันโรคติดเชื้อไวรัสโคโรนา 2019

- สาธิตและฝึกปฎิบัติการทำเจลแอลกอฮอล์ล้างมือ

- ส่องกล้องจุลทรรศน์หาเชื้อโรคบนหน้ากากอนามัย

⚫ **กิจกรรมย่อยที่ 3 จัดหาวัสดุ อุปกรณ์ป้องกันโรค**

- เครื่องวัดอุณหภูมิ อินฟราเรด เทอร์โมมิเตอร์

- อ่างสำหรับล้างมือแบบเท้าเหยียบ

- สารเคมีสำหรับทำเจลแอลกอฮอล์ล้างมือ

4.3 แต่งตั้งคณะทำงานเพื่อดำเนินกิจกรรมตามโครงการ

4.4 คณะทำงานร่วมกันดำเนินกิจกรรมตามโครงการ

4.5 ติดตามประเมินผล และรายงานผลการดำเนินงานตามโครงการ

**5. ระยะเวลาการดำเนินงาน**

**เดือนมกราคม 2564 - เดือนเมษายน 2564**

**6. สถานที่ดำเนินการ**

โรงเรียนวัดจอมไตร อำเภอนาโยง จังหวัดตรัง

**7.** **งบประมาณ**

จากงบประมาณกองทุนหลักประกันสุขภาพองค์การบริหารส่วนตำบลนาโยงเหนือ จำนวน 24,000 บาท รายละเอียด ดังนี้

- ค่าป้ายโครงการ 1 ป้าย เป็นเงิน 350 บาท - ค่าป้ายมาตรการป้องกัน (Covid-19) 1 ป้าย เป็นเงิน 350 บาท

- ค่าป้ายจุดวัดอุณหภูมิ 1 ป้าย เป็นเงิน 120 บาท

- ค่าป้ายจุดบริการล้างมือ 1 ป้าย เป็นเงิน 120 บาท

- ค่าตอบแทนวิทยากร 3 ชั่วโมง ๆ ละ 600 บาท เป็นเงิน 1,800 บาท

- ค่าอาหารว่าง จำนวน 138 คน จำนวน 1 มื้อ ๆ ละ 25 บาท เป็นเงิน 3,450 บาท

- ค่าหน้ากากอนามัย จำนวน 6 กล่อง ๆ ละ 120 บาท เป็นเงิน 720 บาท

- ค่าเครื่องวัดอุณหภูมิ อินฟราเรด เทอร์โมมิเตอร์ 1 เครื่อง เป็นเงิน 2,500 บาท

- ค่าเครื่องวัดอุณหภูมิร่างกายทางหน้าผาก แบบอินฟาเรด เป็นเงิน 4,000 บาท

ติดผนัง จำนวน 1 เครื่อง

* ค่าสารเคมีทำเจลแอลกอฮอล์ล้างมือ จำนวน 18 ชุดๆละ เป็นเงิน 5,400 บาท

300 บาท

* ค่าขวดพลาสติก ขนาด 50 มล. จำนวน 15 โหลๆ ละ 60บาท เป็นเงิน 900 บาท
* ค่าอ่างสำหรับล้างมือแบบเท้าเหยียบ จำนวน 2 อ่าง ๆ ละ เป็นเงิน 3,300 บาท

1,650 บาท

* ค่าทำเอกสารและวัสดุอื่น ๆ ที่เกียวข้อง เป็นเงิน 990 บาท

รวมทั้งสิ้น 24,000 บาท

(สองหมื่นสี่พันบาทถ้วน)

หมายเหตุ ทุกรายการถัวเฉลี่ยจ่ายได้

**8. ผลที่คาดว่าจะได้รับ**

นักเรียน ครู ผู้ปกครอง มีความรู้ ความเข้าใจ ในการป้องกันโรคติดเชื้อไวรัสโคโรนา 2019 และสามารถให้การดูแลแนะนำประชาชนในชุมชนได้อย่างถูกต้องและมีประสิทธิภาพ

**ภาพประกอบโครงการ**





